Document ID: 32015R0228

KOMMISSIONENS GENNEMFØRELSESFORORDNING (EU) 2015/228
af 17. februar 2015
om erstatning af bilag I-VII til Rådets forordning (EF) nr. 4/2009 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (1), særlig artikel 72, og
ud fra følgende betragtninger:
(1)
Bilag I-VII til forordning (EF) nr. 4/2009 blev ændret ved Rådets forordning (EU) nr. 517/2013 (2) for at tage hensyn til Kroatiens tiltrædelse af Den Europæiske Union. Samtidig blev der i forordning (EU) nr. 517/2013 taget hensyn til Estlands udskiftning af sin valuta.
(2)
Letland og Litauen har skiftet valuta henholdsvis den 1. januar 2014 og den 1. januar 2015. Det er derfor nødvendigt at ændre bilag I-IV og bilag VII.
(3)
I medfør af artikel 4 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, meddelte Det Forenede Kongerige Kommissionen, at landet ønskede at deltage i vedtagelsen og anvendelsen af forordning (EF) nr. 4/2009. Oplysningerne vedrørende Det Forenede Kongerige bør derfor nævnes i bilag II og bilag IV-VII.
(4)
I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltog Danmark ikke i vedtagelsen af forordning (EF) nr. 4/2009 og deltager ikke i vedtagelsen af nærværende forordning; hverken forordning (EF) nr. 4/2009 eller nærværende forordning er derfor bindende for eller finder anvendelse i Danmark.
(5)
I henhold til artikel 3, stk. 2, i aftalen af 19. oktober 2005 mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (3) har Danmark dog givet Kommissionen meddelelse (4) om sin beslutning om delvist at anvende forordning (EF) nr. 4/2009, for så vidt som nævnte forordning ændrer Rådets forordning (EF) nr. 44/2001 (5), som er genstand for førnævnte aftale af 19. oktober 2005. Oplysningerne vedrørende Danmark bør derfor nævnes i bilag II og IV.
(6)
Derudover er det nødvendigt at ændre visse afsnit i bilag VI og VII for at gøre det lettere at anvende dem.
(7)
Foranstaltningerne i denne forordning er i overensstemmelse med udtalelsen fra det udvalg, der er nedsat ved artikel 70 i Rådets forordning (EF) nr. 2201/2003 (6).
(8)
Af klarhedshensyn er det derfor nødvendigt at erstatte bilag I-VII til forordning (EF) nr. 4/2009 -
VEDTAGET DENNE FORORDNING:
Artikel 1
Bilag I-VII til forordning (EF) nr. 4/2009 affattes som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
Udfærdiget i Bruxelles, den 17. februar 2015.

Labels: 2
11
0
18
15